b'\n_START_ARTICLE_\nAbyad\n_START_PARAGRAPH_\nAng abyad ay isang sistemang panulat na kung saan ang lahat - o halos lahat - ng mga titik ay ang mga katinig lamang. Ang mambabasa mismo ang magbibigay ng mga kinakailangan na patinig.\n_START_SECTION_\nPaggamit\n_START_PARAGRAPH_\nGinagamit ang mga abyad sa pagsusulat ng mga wika na kung saan mababa lamang ang kahalagahan ng mga patinig, lalo na sa mga wikang Semitiko tulad ng Arabe o Ebreo. Gayunman, mayroong idinagdag na ilang mga patinig sa karamihan ng mga makabagong abyad, kaya kung minsan itinuturing ang mga ito na "hindi wagas na abyad".'